



**Minden oktatásban résztvevő intézet/klinika részére**

**IV- 1-134-1 /2021.ÁOK szám**

Tisztelt Professzor Asszony/Úr!

Tisztelettel kérem, hogy a Karon ***magyar*** és ***ango***l képzésben tanuló IV. éves orvostanhallgatók részére – külön bontásban – a 2020/2021. tanévben választható **szakdolgozat témák** jegyzékét magyar és angol nyelven, legkésőbb **2021. február 01-ig** szíveskedjenek az alábbi táblázatos formában megküldeni a megjelölt e-mail címre.

 office.aokto@med.u-szeged.hu.

|  |
| --- |
| **Szervezeti egység megnevezése** |
| **Konzulens neve, beosztása, tudományos fokozata** | **Téma megnevezése** |
|  |  |
|  |  |

Konzulens a kar oktatója, kutatója, klinikán dolgozó szakorvosa lehet. Egy szakdolgozat témához maximum 2 témavezető sorolható fel.

Továbbá kérem Önöket, hogy a lista összeállításánál tartsák szem előtt az SZTE Szent-Györgyi Albert Klinikai Központ és az Általános Orvostudományi Kar adatvédelmi szabályzatára épülő eljárási rendet.

***„ Adatvédelmi eljárási rend***

***3.7.5.1 Szakdolgozat és diplomamunka szabályozás***

*A Szegedi Tudományegyetem karain tanuló egyetemi hallgatók szakdolgozatuk vagy diplomamunkájuk elkészítéséhez, amennyiben annak során személyes egészségügyi adatokat ismernek meg és dolgoznak fel, kaphatnak tudományos kutatási hozzáférést a személyes adatokhoz és/vagy biológiai mintákhoz. Ennek az a feltétele, hogy a témavezető (a kutatásvezető) szakmai-etikai engedéllyel rendelkezzen az adott téma vizsgálatára. Kívánatos, hogy a kutatók minél nagyobb számban vonjanak be egyetemi hallgatókat folyamatban lévő kutatási projektjeikbe, amelyek értelemszerűen már rendelkeznek szakmai –etikai engedéllyel. Új téma kiírásakor érdemes hosszú távú (5-10 évre szóló) általános témamegjelöléssel benyújtani a néhány oldalas kutatási tervet a témavezető tudományos önéletrajzával és publikációs listájával a Regionális Kutatásetikai Bizottsághoz jóváhagyásra olyan módon, hogy az lehetőség szerint több hallgató számára is lehetővé tegye a szakdolgozat, diplomamunka elkészítését. Kutatásvezető tudományos minősítéssel rendelkező oktató, kutató lehet.”*

A témaválasztás a kari honlapról letölthető *szakdolgozattéma-választó és konzultációs* lap kitöltésével történik, melyet a hallgató kezdeményez. A diplomamunka témaválasztás határideje a IV. éves orvostanhallgatók számára **2021. április 30.**

Szeged, 2021. január 5.

Tisztelettel:

Prof. Dr. Lázár György s.k.

orvoskari dékán